เตือนอย่าขายทุเรียนอ่อน
เจอพ่อค้าขี้ฉ้อโดนหนักจับปรับติดคุกหัวโต,น.ส.ชุติมา บุณยประภัศร รมช.เกษตรและสหกรณ์ เปิดเผยว่า ในช่วงเดือน เม.ย.-พ.ค. เป็นช่วงที่ทุเรียนเริ่มให้ผลผลิตออกสู่ตลาด ทำให้ราคาดีเพราะเป็นช่วงต้นฤดูกาล จึงทำให้ชาวสวนและพ่อค้าตัดทุเรียนอ่อนออกมาขายจำนวนมาก ทางกระทรวงเกษตรฯจึงอยากขอเตือนเกษตรกรและพ่อค้าว่าอย่าขายทุเรียนอ่อน เนื่องจากผิดกฎหมายทางอาญาและผิดพระราชบัญญัติ (พ.ร.บ.) คุ้มครองผู้บริโภค เข้าข่ายหลอกลวง มีโทษทั้งปรับและจำคุก,ถ้ากระทรวงเกษตรฯพบชาวสวนหรือพ่อค้าทำผิดจะดำเนินคดีโดยเด็ดขาด เพราะผลเสียหายที่เกิดจากการขายทุเรียนอ่อนนอกจากจะเป็นปัญหาของตลาดภายในประเทศแล้ว ยังส่งผลกระทบต่อตลาดส่งออกด้วย โดยอีกไม่เกิน 5 ปีข้างหน้า ตลาดส่งออกทุเรียนไทยจะลดลง เนื่องจากประเทศคู่แข่งของไทย ทั้งเวียดนามและกัมพูชาผลิตทุเรียนคุณภาพมากขึ้น และอยู่ใกล้กับประเทศจีนที่เป็นตลาดส่งออกใหญ่ของไทย,นายสมชาย ชาญณรงค์กุล อธิบดีกรมส่งเสริมการเกษตร กล่าวว่า หน่วยงานภาครัฐไม่ได้นิ่งนอนใจกับปัญหานี้ ได้ตั้งชุดเฉพาะกิจเพื่อช่วยกันสกัดกั้นทุเรียนอ่อนในจังหวัดแหล่งผลิตที่สำคัญ โดยใช้บทลงโทษทางกฎหมาย ได้แก่ 1.กฎหมายอาญามาตรา 271 ผู้ใดขายโดยหลอกลวงด้วยประการใดๆ ให้ผู้ซื้อหลงเชื่อในแหล่งกำเนิด สภาพคุณภาพ หรือปริมาณแห่งของอันเป็นเท็จนั้น ต้องระวางโทษจำคุกไม่เกิน 3 ปี หรือปรับไม่เกิน 6,000 บาท หรือทั้งจำทั้งปรับ และ 2.พ.ร.บ.คุ้มครองผู้บริโภค พ.ศ.2522 มาตรา 47 ผู้ใดเจตนาก่อให้เกิดความเข้าใจผิดในแหล่งกำเนิด คุณภาพ ปริมาณ อันเกี่ยวกับสินค้าหรือบริการไม่ว่าจะเป็นของตนเองหรือผู้อื่น โฆษณาหรือใช้ฉลากที่มีข้อความอันเป็นเท็จ หรือก่อให้เข้าใจผิด ต้องระวางโทษจำคุกไม่เกินหกเดือนหรือปรับไม่เกิน 50,000 บาท หรือทั้งจำทั้งปรับ.
น.ส.ชุติมา บุณยประภัศร รมช.เกษตรและสหกรณ์ เปิดเผยว่า ในช่วงเดือน เม.ย.-พ.ค. เป็นช่วงที่ทุเรียนเริ่มให้ผลผลิตออกสู่ตลาด ทำให้ราคาดีเพราะเป็นช่วงต้นฤดูกาล 
ชุติมา บุณยประภัศร,สมชาย ชาญณรงค์กุล,ทุเรียนอ่อน,ผิดกฎหมายอาญา,ชาวสวน